**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 43/2020. (VIII. 17.) határozata a 2020. augusztus 17-ei ülése napirendjéről**

A Hajdú-Bihar Megyei Önkormányzat Közgyűlése a 2020. augusztus 17-ei ülése napirendjét a következők szerint fogadja el:

1. Tájékoztató a 2021-2027-es uniós fejlesztési ciklushoz kapcsolódó megyei tervezési feladatokról
2. A Hajdú-Bihar Megyei Fejlesztési Ügynökség Nonprofit Kft. felügyelő bizottsági tagjainak megválasztása
3. A Hajdú-Bihar Megyei Fejlesztési Ügynökség Nonprofit Kft. és Hajdúszoboszló Város Önkormányzata közreműködésével Stratégiai Együttműködési Megállapodás megkötése
4. Előterjesztés a Terület- és Településfejlesztési Operatív Program döntés-előkészítő bizottságának az Irányító Hatóság által megküldött döntési javaslata tárgyában (**Zárt ülés!)**

**Különfélék**

**Különfélék**

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 44/2020. (VIII. 17.) határozata a 2021-2027-es uniós fejlesztési ciklushoz kapcsolódó megyei tervezési feladatokról szóló tájékoztató elfogadásáról**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján

A 2021-2027-es uniós fejlesztési ciklushoz kapcsolódó megyei tervezési feladatokról szóló tájékoztatót elfogadja.

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 45/2020. (VIII. 17.) határozata a
2021-2027-es uniós fejlesztési ciklushoz kapcsolódó partnerségi terv elfogadására vonatkozó hatáskör átruházásáról a Fejlesztési, Tervezési és Stratégiai Bizottságra**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 41. § (4) bekezdése alapján, figyelemmel a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X. 6.) Korm. rendelet 13. §-ára

átruházza a Fejlesztési, Tervezési és Stratégiai Bizottságra a 218/2009. (X. 6.) Korm. rendelet 13. §-ában meghatározott, a területfejlesztési koncepciók és programok kidolgozásához kapcsolódó, az állampolgárok, a tervezéssel érintett területen működő érdekképviseletek, társadalmi szervezetek és vállalkozások tervezésbe való bevonását részletező partnerségi terv elfogadására vonatkozó hatáskört.

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 46/2020. (VIII. 17.) határozata Demeter Pál, mint érintett, szavazásban való részvételéről**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 49. § (1) bekezdése alapján úgy dönt, hogy Demeter Pált, mint érintettet nem zárja ki a Hajdú-Bihar Megyei Fejlesztési Ügynökség Nonprofit Kft. felügyelőbizottsága tagjainak megválasztásáról szóló döntéshozatalból.

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 47/2020. (VIII. 17.) határozata a Dr. Csiszár Imre, mint érintett, szavazásban való részvételéről**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 49. § (1) bekezdése alapján úgy dönt, hogy Dr. Csiszár Imrét, mint érintettet nem zárja ki a Hajdú-Bihar Megyei Fejlesztési Ügynökség Nonprofit Kft. felügyelőbizottsága tagjainak megválasztásáról szóló döntéshozatalból.

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 48/2020. (VIII. 17.) határozata a** **Hajdú-Bihar Megyei Fejlesztési Ügynökség Nonprofit Kft. felügyelőbizottsága tagjainak megválasztásáról**

A Hajdú-Bihar Megyei Önkormányzat Közgyűlése a Polgári Törvénykönyvről szóló
2013. évi V. törvény 3:26. § (4) bekezdése, 3:109. § (2) bekezdése, valamint 3:121. § (2) bekezdése alapján

1./ a HBMFÜ Hajdú-Bihar Megyei Fejlesztési Ügynökség Nonprofit Kft.
felügyelőbizottsága tagjainak **2020. augusztus 17-től – 2025. augusztus 16-ig** napjáig tartó időszakra a következő személyeket választja meg:

* Maczik Erika (anyja neve: Popovics Eszter, lakcím 4181 Nádudvar, Hold utca 48.)
* Demeter Pál (anyja neve: Deák Éva, lakcím:4060 Balmazújváros, Veres P utca 25/5.) és
* Dr. Csiszár Imre (anyja neve: Daróczi Katalin, lakcím: 4080 Hajdúnánás, Vidiföldi Csiszár 1. tanya).

2./ A közgyűlés a 94/2017. (V. 26.) MÖK határozatával elfogadott, a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának VI. pontja alapján a felügyelő bizottság tagjainak díjazást nem állapít meg.

3./ A közgyűlés felkéri elnökét, hogy határozatáról a HBMFÜ Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 49/2020. (VIII. 17.) határozata a Hajdú-Bihar Megyei Fejlesztési Ügynökség Nonprofit Korlátolt Felelősségű Társaság alapító okiratának módosításáról**

A Hajdú-Bihar Megyei Önkormányzat Közgyűlése a Polgári Törvénykönyvről szóló
2013. évi V. törvény 3:109. § (2) és (4) bekezdéseiben meghatározott hatáskörében eljárva, mint a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság (Cg. 09-09-017102) alapítója

1./a társaság alapító okiratának módosítását a következők szerint fogadja el:

**„ALAPÍTÓ OKIRAT MÓDOSÍTÁS**

A HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság (Cg. 09-09-017102) alapítója Polgári Törvénykönyvről szóló 2013. évi V. törvény 3:109. § (4) bekezdésében foglaltakra figyelemmel, *a Hajdú-Bihar Megyei Önkormányzat Közgyűlésének a Hajdú-Bihar Megyei Fejlesztési Ügynökség Nonprofit Kft. alapító okiratának módosításáról szóló 49/2020. (VIII. 17.) határozata* alapján a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság alapító okiratát,
**2020. augusztus 17. napjától** a következők szerint módosítja:

1./ Az alapító okirat *8. pontjának c.) bekezdésének* a felügyelőbizottság tagjaira, valamint megbízatásuk időtartamára vonatkozó rendelkezése az alábbiak szerint módosul:

**„c./ A felügyelő bizottság:**

A felügyelő bizottság tagjai:

1./ Név: Maczik Erika

 Anyja neve: Popovics Eszter

 Lakcíme: 4181 Nádudvar, Hold utca 48.

2./ Név: Demeter Pál

 Anyja neve: Deák Éva

Lakcíme: 4060 Balmazújváros, Veres P utca 25/5.

3./ Név: Dr. Csiszár Imre

 Anyja neve: Daróczi Katalin

Lakcíme: 4080 Hajdúnánás, Vidiföldi Csiszár 1. tanya

A felügyelő bizottság tagjainak megbízása **2020. augusztus 17-től – 2025. augusztus 16-ig** szól.”

2./ Az alapító okirat jelen módosítással nem érintett részei változatlanul hatályban maradnak.

3./ Jelen okiratban foglalt módosításokat az Alapító új egységes szerkezetű alapító okiratban is elfogadja.

**Debrecen, 2020. augusztus 17.**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Pajna Zoltán** Hajdú-Bihar Megyei Közgyűlés Elnöke

 Alapító képviseletében

**Készítettem és ellenjegyzem:**

**Debrecen, 2020. augusztus 17. napján**

 **Dr. Balogh Ádám**

 **ügyvéd**

KASZ:36056916”

2./ A közgyűlés felkéri elnökét a módosító okirat, az egységes szerkezetű alapító okirat, valamint a cégeljáráshoz szükséges dokumentumok aláírására, a szükséges intézkedések megtételére.

3./ A közgyűlés felkéri a HBMFÜ Nonprofit Kft. ügyvezetőjét, hogy intézkedjen a változás cégjegyzékbe történő bejegyzéséről.

**Végrehajtásért felelős:** Pajna Zoltán, a megyei közgyűlés elnöke

Korbeák György, a HBMFÜ Nonprofit Kft. ügyvezetője

**Határidő:** 2020. szeptember 16.

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 50/2020. (VIII. 17.) határozata a Hajdú-Bihar Megyei Önkormányzat, Hajdúszoboszló Város Önkormányzata, valamint a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság közötti Stratégiai Együttműködési Megállapodás elfogadásáról**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (1) bekezdése, valamint a Polgári Törvénykönyvről szóló
2013. évi V. törvény 3:109. § (1) és (4) bekezdései alapján

1./ elfogadja a Hajdú-Bihar Megyei Önkormányzat, Hajdúszoboszló Város Önkormányzata, valamint a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság közötti Stratégiai Együttműködési Megállapodást a határozat melléklete szerinti tartalommal.

2./ A közgyűlés felkéri elnökét és a társaság ügyvezetőjét a Stratégiai Együttműködési Megállapodás aláírására.

**Végrehajtásért felelős:** Pajna Zoltán, a megyei közgyűlés elnöke

 Korbeák György, ügyvezető

**Határidő:** 2020. augusztus 19.

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

50/2020. (VIII. 17.) határozat melléklete

**STRATÉGIAI EGYÜTTMŰKÖDÉSI MEGÁLLAPODÁS**

amely létrejött egyrészről

**Hajdúszoboszló Város Önkormányzata** (székhelye: 4200 Hajdúszoboszló, Hősök tere 1., adószáma: 15728355-2-09, képviseli: Czeglédi Gyula polgármester),

másrészről

**Hajdú-Bihar Megyei Önkormányzat** (székhelye: 4024 Debrecen, Piac utca 54., adószáma: 15728317-2-09, képviseli: Pajna Zoltán elnök;)

és

**HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság** (székhelye: 4024 Debrecen, Piac utca 54., adószáma: 20345279-2-09, képviseli: Korbeák György ügyvezető)

- együttes említésük esetén Felek (a továbbiakban: Felek) - között, alulírott helyen és időben, a következő feltételek szerint:

**I.**

**PREAMBULUM**

Az együttműködési megállapodást kötő Felek Hajdúszoboszló polgáraiért, a város fejlődéséért érzett felelősségük tudatában kijelentik, hogy egymással hosszú távú stratégiai együttműködési megállapodást kötnek.

A Felek együttműködésének kiemelt célja a hajdúszoboszlói térség versenyképességének és megtartó erejének növelése, az optimális munkaerőpiaci viszonyok kialakítása, a lakosság, a szakképzett munkaerő elvándorlásának mérséklése, valamint Hajdúszoboszló jövőbeli projektelképzeléseinek, fejlesztési koncepcióinak kidolgozása.

**II.**

A Felek az előbbiekben megjelölt célok elérése érdekében az alábbi, kölcsönös előnyökre épülő együttműködési megállapodást kötik:

1. A Felek az oktatás területét kiemelt jelentőségűnek tekintik, ezért elősegítik a területükön működő intézményfenntartó szervezetek közötti kapcsolatok fejlesztését, különösen a helyi tankerületi központ, szakképzési centrum, egyházi iskolafenntartók közötti kölcsönösen előnyös együttműködést.

2. A Felek együttműködésük során stratégiai ágazatként tekintenek a turizmusra, mint a helyi gazdaság egyik meghatározó ágazatára. Ennek keretében törekszenek a célpiacok összehangolt meghatározására, a térség turisztikai érdekeinek és értékeinek képviseletére, összehangolt turisztikai marketing stratégia kialakítására. Együttműködnek – különösen – a nyári kulturális és idegenforgalmi programok, valamint a gasztronómia helyi rendezvényeinek megvalósításában, azok időbeli összehangolásában, illetve kulturális és turisztikai célú pályázati lehetőségek feltárásában.

3. A Felek megállapodnak abban, hogy a helyi és térségi gazdaság fejlesztésének érdekében, új munkahelyek létrehozása és a lakosság életszínvonalának javítása céljából támogatják és elősegítik új befektetések megvalósulását. Mindezen célok teljesülése érdekében a Felek együttműködnek Hajdúszoboszló egyre diverzifikáltabb, szolgáltatási és ipari szerkezetre épülő gazdasági fejlődéséhez szükséges újabb erőforrások mozgósításában.

4. A Felek azon szándék érdekében, hogy az Európai Unió klímastratégiájával összhangban megfeleljenek a jövő energetikai célkitűzéseinek, együttműködnek megújuló energiaforrások telepítését elősegítő pályázatok megvalósításában, az energetikai beruházások kialakításában és a helyi lakosság klímatudatosságának formálásában.

5. A Felek jövőbeli fejlesztéseik megvalósítása során együttműködnek olyan fejlesztési projektek indításában, melyek jelentős kihatással bírnak a térség fejlődésére.

6. A Felek azon célkitűzésük érdekében, hogy a térség az Európai Unió fejlettebb régióihoz felzárkózzon, együttműködnek közvetlen brüsszeli és hazai finanszírozású pályázatok megvalósításában és az azokból származó jó gyakorlatok tudásmegosztásában.

7. A Felek elősegítik az együttműködést a polgárok, a civil szervezetek között, különösen a kultúra, sport, az oktatás és az idegenforgalom területén.

8. A Felek a rendelkezésükre álló médiafelületek felhasználásával együttműködnek kiemelt rendezvényeik kölcsönös népszerűsítésében, törekszenek az egymás rendezvényein való részvételre.

9. A Felek ezen megállapodást keret-megállapodásnak tekintik, mely közvetlenül pénzügyi kötelezettséget nem keletkeztet, azonban együttműködésük során - szükség esetén - jelen megállapodásban rögzített vállalások részleteit külön szerződésben szabályozhatják.

10. A Felek jelen stratégiai megállapodására tekintettel kezdeményezik a vállalkozások, a gazdasági szervezetek és civil szervezetek közötti szorosabb együttműködés kialakítását és kijelentik, hogy törekednek közös pályázatok benyújtására.

11. Felek a jelen megállapodás teljesítése céljából a Polgári Törvénykönyvről szóló 2013. évi V. törvény szerinti együttműködésre kötelesek.

12. A jelen megállapodással kapcsolatban a Felek a birtokukba került adatokat, tényeket, információkat kötelesek bizalmasan kezelni, azokat a megállapodással össze nem függő célra nem használhatják fel, harmadik személynek nem adhatják tovább.

13. Jelen megállapodás kizárólag írásban, a Felek közös megegyezésével módosítható.

14. Jelen megállapodás mindkét fél általi aláírást követően lép hatályba.

A Felek a megállapodást, mint akaratukkal mindenben megegyezőt jóváhagyólag aláírták.

**Debrecen, 2020. augusztus ”**

**………………………………… …………………………… …………………………**

**Czeglédi Gyula- polgármester Pajna Zoltán - elnök Korbeák György – ügyvezető**

 **Hajdúszoboszló Város**  **Hajdú-Bihar Megyei HBMFÜ Nonprofit Kft.**

 **Önkormányzata Önkormányzat**

**K i v o n a t a Hajdú-Bihar Megyei Önkormányzat Közgyűlésének 2020. augusztus 17-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 51/2020. (VIII. 17.) határozata a TOP-2.1.3-16 „Települési környezetvédelmi infrastruktúra-fejlesztések” című felhívás tekintetében a TOP döntés-előkészítő bizottságának döntési javaslatáról**

A Hajdú-Bihar Megyei Önkormányzat Közgyűlése a 2014–2020 programozási időszakban az egyes európai uniós alapokból származó támogatások felhasználásának rendjéről szóló
272/2014. (XI. 5.) Korm. rendelet 64. § (4) bekezdése és 65. § (1a) bekezdése alapján

1./ egyetért a **TOP-2.1.3-16 „Települési környezetvédelmi infrastruktúra-fejlesztések”** című felhívás tekintetében, a Terület- és Településfejlesztési Operatív Program (TOP) döntés-előkészítő bizottságának a Pénzügyminisztérium Regionális Fejlesztési Programokért Felelős Helyettes Államtitkársága, mint a TOP Irányító Hatósága által megküldött, a határozat melléklete szerinti döntési javaslatával.

2./A közgyűlés felkéri elnökét, hogy az 1./ pont szerinti döntéséről a Pénzügyminisztérium Regionális Fejlesztési Programokért Felelős Helyettes Államtitkárát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

**Debrecen, 2020. augusztus 18.**

|  |  |
| --- | --- |
|  | **Dr. Dobi Csaba s.k.****jegyző** |

**A kivonat hiteléül: Kondor Erika**

